**ՀԻՄՆԱՎՈՐՈՒՄ**

**§ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇ ՄԱՐԶԻ ԻՋԵՎԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ¦ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶԻ ԻՋԵՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Հայաստանի Հանրապետության Տավուշի մարզի Իջևան համայնքի 2024թվականի բյուջեի կատարման տարեկան հաշվետվություն որոշման նախագիծը մշակվել է §Տեղական ինքնակառավարման մասին¦ օրենքի 18-րդ հոդվածի 1-ին մասի 5-րդ կետի 83-րդ հոդվածի 2-րդ մասի, §Հայաստանի Հանրապետության բյուջետային համակարգի մասին¦ օրենքի 35-րդ հոդվածի 5-րդ մասի, Հայաստանի Հանրապետության ֆինանսների նախարարի 2019 թվականի մարտի 13-ի N 254-Ն որոշման պահանջը կատարելու համար:

2024թվականին համայնքի վարչական բյուջեի եկամուտները ծրագրով նախատեսված 2 608 327.4 հազար դրամի դիմաց փաստացի մուտքը կազմել է 2 563 172.4 հազար դրամ, արձանագրելով տարեկան ծրագրային ցուցանիշի 1.8 % թերակատարում, որը կազմում է 46949,9 հազար դրամ՝ նախորդ տարվա գերակատավարված 26661,8 հազար դրամի դիմաց:   
2024 թվականի ընթացքում համայնքի բյուջեի սեփական եկամուտների հավաքագրումը ունեցել է տատանողական վարքագիծ, ամենաբարձր ցուցանիշը գրանցելով դեկտեմբեր ամսին :

Փաստացի հավաքագրված սեփական եկամուտների միջին ամսական եկամուտը կազմել է 59125,3 հազար դրամ, նախորդ տարվա 51015,6 հազար դրամի դիմաց (առանց պաշտոնական տրանսֆերտների):

Հաշվետու տարում վարչական բյուջեի հավաքագրած եկամուտների 27,7 %-ը կամ 709503,7 հազար դրամը ապահովվել է սեփական եկամուտների հաշվին, իսկ 72,3 %-ը կամ 1 853668,7հազ.դրամը պետական բյուջեից ֆինանսական համահարթեցման սկզբունքով տրամադրվող դոտացիաների և նպատակային հատկացումների (սուբվենցիաներ) հաշվին :

**Գույքային հարկեր անշարժ գույքից** եկամտի հաշվին համայնքի բյուջեն համալրվել է 130350,7 հազար դրամով` կատարվելով 84,1 %-ով։

Գույքային հարկեր այլ անշարժ գույքից՝ գույքահարկ փոխադրամիջոցների համար եկամտի հաշվին համայնքի բյուջեն հաշվետու տարում համալրվել է 226654,4 հազար դրամով` կատարվելով 92%-ով:

**Տեղական տուրքերի** հաշվին համայնքի բյուջեն հաշվետու տարում համալրվել է 33450,5 հազար դրամով` կատարվելով 90,2 %-ով:

**Պետական տուրքերի** հաշվին համայնքի բյուջեն հաշվետու տարում համալրվել է 19121,9 հազար դրամով` կատարվելով 103,9 %-ով, ապահովելով բյուջեի սեփական եկամուտների 2.7 % -ը։ Գերակատարման արդյունքում բյուջե հավելյալ մուտքագրվել է 573,6 հազար դրամ։

**Պաշտոնական դրամաշնորհների**  հաշվին ընթացիկ տարում բյուջեն համալրվել է 2 466166,9հազար դրամով, որի 74,7 %-ը համալրվել է պետական բյուջեից ֆինանսական համահարթեցման սկզբունքով տրամադրվող դոտացիաների և այլ դոտացիաների հաշվին, 25.2 %-ը՝ պետական բյուջեից տրամադրվող նպատակային հատկացումների (սուբվենցիաներ) հաշվին, իսկ 0.1 %-ը՝ միջազգային կազմակերպություններից կապիտալ դրամաշնորհների հաշվին։

**Այլ Եկամուտները** պլանավորված 380476,6 հազար դրամի դիմաց կատարվել է 299926,2 հազար դրամ։ Այլ եկամուտների մեջ ներառված գույքի վարձակալությունից եկամուտները կազմում են 27943,4 հազար դրամ, ապահովելով վարչական բյուջեի եկամուտների 1.1 %-ը, գերակատարման արդյունքում բյուջե հավելյալ մուտքագրվել է 8926,7 հազար դրամ: Վարչական գանձումներից մուտքերը կազմել են 135424,5 հազար դրամը, որը հավաքագրած մուտքերի 5,3 %-ն է , որի 33,7%-ը կամ 45668,1 հազար դրամը աղբահանության համար վճարված գումարներն են:

Համայնքի բյուջե մուտքագրվել են պետական բյուջեից կապիտալ ծախսերի ֆինանսավորման նպատակային հատկացումներ (սուբվենցիաներ) 612498,2հազար դրամ, կապիտալ ոչ պաշտոնական դրամաշնորհներ 82 747,7 հազար դրամ, որը ֆոնդային բյուջե փաստացի հավաքագրված եկամուտների 8,5 %-ը:

2024թվականին համայնքի վարչական բյուջեից ֆոնդային բյուջե հատկացվել է 274 700,0 հազար դրամ, որը կազմում է հավաքագրված եկամուտների 10,7%-ը:

2024 թվականին համայնքի բյուջեի միջոցների հաշվին ծախսերի ֆինանսավորմանն է ուղղվել 3 380 957,9 հազար դրամ` ապահովելով տարեկան ծրագրի 95,1 %-ի կատարում:

Հաշվետու տարում ընթացիկ ծախսերի ֆինանսավորմանը հատկացվել է 2509164,5 հազար դրամ, կատարվելով 95.3 %-ով, որը կազմում է ամբողջ ծախսերի 74,2 %-ը:

Ընթացիկ ծախսերից աշխատանքի վարձատրության հոդվածին է հատկացվել ընթացիկ ծախսերի 28.4 %-ը, որը կազմում է 713751.5 հազար դրամ, ծառայությունների և ապրանքների ձեռքբերմանը (Էներգետիկ ծառայություն, կոմունալ ծառայություն, կապի ծառայություն, ապահովագրական ծախսեր, պայմանագրային և մասնագիտական ծառայությունների ձեռքբերում, մեքենաների և սարքավորումների ընթացիկ նորոգում և պահպանում, նյութերի ձեռքբերում) հատկացվել է 622610,6 հազար դրամ, որը կազմում է ընթացիկ ծախսերի 24,8 %-ը, hամայնքային ոչ առևտրային կազմակերպություններին սուբսիդաների տեսքով հատկացվել է համայնքի վարչական բյուջեի եկամուտների 31,3 %-ը կամ 801804,5 հազար դրամ, որպես դրամաշնորհ է հատկացվել 14104,9 հազար դրամ՝ կազմելով վարչական ծախսերի 0.5 %-ը։ Համայնքի սոցիալապես անապահով բնակիչներին հատկացվել է 10335.0 հազար դրամ, որը կազմում է վարչական բյուջեի եկամուտների 0.4 %-ը, այլ ծախսերի կատարմանն է հատկացվել ծախսերի 2,6 % -ը կամ 65162,9 հազար դրամ։

Հաշվետու տարում համայնքային բյուջեի ծախսերի 25,8 %-ը կամ 1325303,2 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը: Միջոցների հիմնական մասը` 891875,1 հազար դրամը կամ կապիտալ ծախսերի 67.2 %-ը տրամադրվել է կապիտալ նորոգման աշխատանքներին, շենքերի և շինությունների կառուցման հոդվածին է հատկացվել 399586,9 հազար դրամ կամ ծախսերի 30,1 %-ը, նախագծահետազոտական փաստաթղթերի կազմմանը հատկացվել է 15286,2հազար դրամ կամ կապիտալ ծախսերի 1,1%-ը ։ Կապիտալ ծախսերի 1,1 %-ը կամ 15354,92 հազար դրամը ծախսվել է վարչական սարքավորումներ և այլ մեքենաներ-սարքավորումներ ձեռք բերելու համար, իսկ 3200,0 հազար դրամը հատկացվել է համաֆինասնսավորմամբ իրականացվող ծրագրերին:

**Ընդհանուր բնույթի հանրային ծառայությունները** 2024 թվականի ընթացքում համայնքային բյուջեում ծախսերը կազմել են 689373,2 հազար դրամ, որը կազմում է ամբողջ ծախսերի 20,4 %-ը։ Ոլորտի ծախսերի 654824,6 հազար դրամը կամ 72.1 %-ը ուղղվել է տեղական ինքնակառավարման մարմինների պահպանման ընթացիկ ծախսերին, իսկ 3,5 %-ը՝ ոլորտի պահպանման կապիտալ ծախսերին:

**Տնտեսական հարաբերություններ**

Հաշվետու տարում ընդհանուր ծախսերի 40,9 %-ը ուղղվել է համայնքում տնտեսական հարաբերությունների կարգավորմանը: Գազատարի կառուցման համար հատկացվել 236798,2 հազար դրամ, իսկ փողոցների ասֆալտապատման և տուֆով սալարկման համար ծախսվել է 902691,9 հազար դրամ: Այս ոլորտում ներառված ոչ ֆինանսական ակտիվների իրացումից մուտքերը նախատեսված 160000 հազար դրամի դիմաց կատարվել է 178809,7 հազար դրամով՝ կամ 111,7 %-ով։

**Շրջակա միջավայրի պաշտպանության** համար 2024 թվականին հատկացվել է 371356,2 հազար դրամ, որը վարչական ծախսերի 14,8 % է: Այդ ծախսերը հատկացվել է «Իջևանի համայնքային կոմունալ տնտեսություն» հիմնարկին՝ պահպանման ընթացիկ ծախսերի համար։

**Բնակարանային շինարարություն և կոմունալ ծառայություն** ոլորտին համայնքի 2024 թվականի

բյուջեից հատկացվել է 115301,2 հազար դրամ, որի 3,9 %-ը ուղղվել է «Իջևան» համատիրությանը, իսկ 71,2%-ը կամ 82433,8 հազար դրամը հատկացվել է համայնքի 19 բնակավայրերում փողոցների լուսավորության համակարգի պահպանմանը: Կապիտալ աշխատանքների համար ծախսվել է 21248,8հազար դրամ։ Այս բնագավառի համար ծախսվել է ամբողջ ծախսերի 3,4 %-ը:

**Հանգիստ, մշակույթ և կրոն** ոլորտին 2024 թվականին հատկացվել փաստացի կատարված ծախսերի 3.6 %-ը կամ 123 443,6 հազար դրամ։ Մշակութային և սպորտային միջոցառումների կազմակերպմանն է ուղղվել ոլորտի ծախսերի 17,6 %-ը կամ 21718.1 հազ. դրամ։

**Կրթության** ոլորտին է տրամադրվել բյուջեի միջոցների 22,3 %-ը կամ 753 564,0 հազար դրամ: Համայնքում գործող 16 նախադպրոցական հիմնարկների պահպանմանը հատկացվել 477834,4 հազար դրամ, որը կազմում է այդ ոլորտի համար ծախսված գումարի 63,4 %-ը:

Արտադպրոցական հիմնարկների պահպանմանն է հատկացվել այդ ոլորտի համար ծախսված գումարի 36,6 %-ը կամ 275729,6 հազար դրամ:

**Սոցիալական պաշտպանություն ոլորտում** 2024 թվականին պահպանվել է համայնքի կողմից որդեգրված սոցիալական քաղաքականության հիմնական ուղղությունը` նպաստներ և օգնություններ բնակչությանը, որը հաշվետու տարում կազմել է 10335,0 հազար դրամ կամ ամբողջ ծախսերի 0. 3 %-ը:

**Ֆինանսատնտեսագիտական և եկամուտների հաշվառման և հավաքագրման   
 բաժնի պետ` Ա. Ոսկանյան**